เวลาเราอ่านกระทู้จะมีคนชอบบอกกินมากๆไม่ดีทำให้มดลูกฝ่อ คือ สงสัยว่า ถ้ามันไม่ดีขนาดนั้น ทำไมยังขายอยู่และคนก็ยังกินกันอยู่เยอะด้วยค่ะ เพราะคนรอบตัวเราก็กินกันเยอะมาก ยังไม่เห็นเป็นอะไรเลยค่ะ
สวัสดีค่ะ ผลของฮอร์โมนในยาคุมกำเนิดเมื่อทานต่อเนื่องนานๆ หรือโดยเฉพาะยาคุมกำเนิดชนิดที่มีฮอร์โมนต่ำ อาจทำให้เยื่อบุโพรงมดฝ่อลูกบางลง แต่ไม่ได้ทำให้ตัวมดลูกฝ่อลง และการที่เยื่อบุโพรวมดลูกบางลงนั้น ไม่ได้อันตรายแต่อย่างใด ไม่ได้หมายความว่ามดลูกจะเสื่อมสภาพ และไม่ได้ทำให้เกิดภาวะมีบุตรยากในภายหลัง เมื่อหยุดทานยาคุมกำเนิด เยื่อบุโพรงมดลูกก็จะกลับมาเป็นปกติ และสามารถตั้งครรภ์ต่อได้ในเวลาไม่กี่สัปดาห์ในทางกลับกัน การที่เยื่อบุโพรงมดลูกฝ่อบางลง จะช่วยลดความเสี่ยงในการเกิดโรคที่เกิดจากเยื่อบุโพรงมดลูกหนาตัวผิดปกติ รวมถึงมะเร็งเยื่อบุโพรงมดลูกได้อีกด้วย นอกจากนี้ การทานยาคุมยังมีประโยชน์ในด้านอื่นๆ เช่น- ลดอาการก่อนมีประจำเดือนต่างๆ รวมถึงอาการขณะมีประจำเดือน- ลดความเสี่ยงในการเกิดภาวะโลหิตจาง- ลดโอกาสการติดเชื้อหรือการอักเสบของอุ้งเชิงกราน เนื่องจากปากมดลูกเหนียวข้นจะช่วยป้องกันเชื้อต่าง ๆ ไม่ให้ผ่านเข้าไปในมดลูกได้- ลดอุบัติการณ์เกิดเนื้องอกมดลูก- ลดความเสี่ยงต่อการเกิดมะเร็งรังไข่เป็นต้นอย่างไรก็ตาม หากมีโรคบางอย่าง ก็ไม่ควรทานยาคุมกำเนิด เช่น มีโรคความดันโลหิตสูงที่ควบคุมไม่ได้ ไมเกรนชนิดรุนแรง เป็นโรคมะเร็งของอวัยวะสืบพันธุ์ เช่น มะเร็งเต้านม มะเร็งรังไข่ หรือเคยเป็นมาก่อน เป็นโรคหลอดเลือดอุดตัน โรคหัวใจขาดเลือด มีเลือดออกผิดปกติทางช่องคลอดโดยยังไม่ทราบสาเหตุ โรคตับอักเสบ ตับแข็ง เนื้องอกในตับ มะเร็งตับ เป็นต้น